افادت يومية “اسبانيول” الاسبانية ان عملية مرحبا هاد العام تقدر تبدا ف15 يوليوز. اليومية قالت ان هاد العملية ايلى كانت ما غادياش دوز من سبتة ومليلية. هادي 34 عام وهاد العملية كتكون من يونيو وكتسالي فغشت او شتنبر الا هاد العام غادية تبدا معطلة شهر. دابا مازال حتى حاجة ما رسمية. الصبليون كيوجدو وصافي. هاد لبلاد غادي يفتح حدودو ففاتح يوليوز ولكن المشكل دابا هو المغرب باقي ما عطاش تاريخ رسمي لفتح حدودو البحرية والبرية. هو دابا كلشي وجدو فالمطارات وفالموانئ. المغرب يعول على العملية باش ينقذ شوية السياحة ديالو. واخا رسميا ما كاين حتى شي خبار رسمي وكان وزير الخارجية هادي يومين هدر فالبرلمان بطريقة تفهم منها ان العملية تلغات هاد العام. 
واش عملية “مرحبا” غتبدا ف15 يوليوز؟